Petrus Martyr ab Angleria
Petrus Martyr ab Angleria Res apud Vicidata repertae: Nativitas: 2 Februarii 1457; Aruna Obitus: October 1526; Granata Patria: Hispania, Italia Petrus Martyr ab Angleria (Arunae Pedemontii natus die 2 Februarii 1457; mortuus mense Octobri 1526 Granatae) fuit capellanus regum catholicorum Ferdinandi et Isabellae, consiliarius imperatoris Caroli V et auctor operis historici principalis, Latine compositi, de exploratione et conquisitione mediae Americae. Quod opus, a principio in forma epistularum et commentationum compositum, anno 1530 uno volumine, post auctoris mortem editum est sub titulo De orbe novo ... decades; textus enim in octo "decadas" dividitur. Decades V et VI patrono Aloisio Aragonio dicantur. Granatae mortuus est, ubi in ecclesia cathedrali hoc epitaphio commemoratur: Rerum Ætate Nostra Gestarum / Et Novi Orbis Ignoti Hactenus / Illustratori Petro Martyri Mediolanensi / Cæsareo Senatori / Qui, Patria Relicta / Bella Granatensi Miles Interfuit / Mox Urbe Capta, Primum Canonico / Deinde Priori Hujus Ecclesiæ / Decanus Et Capitulum / Carissimo Collegae Posuere Sepulchrum / Anno MDXXVI.